Singhu Border Live Updates: हत्या के दूसरे आरोपी नारायण ने किया सरेंडर, 7 दिन की पुलिस कस्टडी में सरबजीत
सोशल मीडिया पर वायरल हुई एक वीडियो क्लिप में कुछ निहंगों को जमीन पर खून से लथपथ पड़े एक व्यक्ति के पास खड़े हुए देखा गया है और उसका बायां हाथ कटा हुआ पड़ा है। निहंगों को यह कहते हुए सुना जा सकता है कि मृतक ने सिखों की पवित्र ग्रंथ की बेअदबी की है। वीडियो क्लिप में दिख रहा है कि निहंग उस व्यक्ति से पूछ रहे हैं कि वह कहां से आया है। व्यक्ति को मरने से पहले पंजाबी में कुछ कहते हुए और निहंगों से माफ करने की गुहार लगाते हुए सुना जा सकता है।
नई जिल्ली. सिंघु बॉर्डर पर किसान आंदोलन के लिए बने मंच के पास हुई दलित शख्स लखबीर सिंह की हत्या के मामले में जिस निहंग सरबजीत सिंह ने कल पुलिस के सामने सरेंडर किया था, आज उसे कोर्ट में पेश किया गया। जिसके बाद कोर्ट ने सरबजीत की 7 दिन की पुलिस कस्टडी में भेज दिया। सूत्रों के मुताबिक इस निर्मम हत्याकांड मामले में अभी कई और लोगों को गिरफ्तार किया जाएगा। आज हरियाणा पुलिस बड़ा खुलासा भी कर सकती है। एक तरफ पुलिस जांच कर रही है तो दूसरी ओर हत्या का ये मामला अब सुप्रीम कोर्ट तक पहुंच गया है, जिसमें सिंघु बॉर्डर को खाली करवाने की मांग की गई है। याचिका में कहा गया है कि इस मामले की जल्द से जल्द सुनवाई होनी चाहिए।